Anna Söderberg

Anna Therese Söderberg (s. 11. kesäkuuta 1973 Örebro) on ruotsalainen uransa päättänyt yleisurheilija, jonka päälajina oli kiekonheitto. Hän heitti oman ennätyksensä 64,54 Norjan Aremarkissa heinäkuussa 1999. Tulos oli vuoteen 2024 asti Ruotsin ennätys. Seuratasolla Söderberg edusti göteborgilaista Ullevi FK:ta.

Söderberg edusti Ruotsia naisten kiekonheitossa kolmissa olympialaisissa 2000, 2004 ja 2008. Hän osallistui myös Yleisurheilun MM-kisoihin vuosina 1997–2009 poislukien vuosi 2001. Euroopanmestaruuskisoihin Söderberg osallistui neljästi. Ruotsin mestaruuden hän voitti kiekonheitossa 20 kertaa putkeen vuosina 1993–2012.

Lähteet


 Viitteet 

Luokka:Ruotsalaiset kiekonheittäjät
Luokka:Vuonna 1973 syntyneet
Luokka:Elävät henkilöt